ஊரின் எல்லையில் பாழடைந்த சிறு சத்திரம் ஒன்று இருந்தது. அங்கே போய் உட்கார்ந்தாள். வீட்டில் பேசவே முடியாத தாய், சத்திரத்தின் குட்டிச் சுவர் ஒன்றைப் பார்த்துப் பேசினாள். தன் மூத்த மகன் தன்னைப் படுத்துகிற பாட்டையெல்லாம் சொன்னாள். அவள் சொல்லி முடித்ததும் அந்தச் சுவர், அவளது வார்த்தைகளின் பாரம் தாங்க முடியாமல் இடிந்து விழுந்தது. அம்மாவின் உடல் பாரமோ கொஞ்சம் குறைந்தது.